KTIS เข่าทรุด! Q3 พลิกขาดทุน 117.29 ลบ. หลังรายได้ธุรกิจน้ำตาลลดฮวบ
KTIS เข่าทรุด! Q3/59 พลิกขาดทุน 117.29 ลบ. จากปีก่อนมีกำไร 529.17 ลบ. หลังรายได้ธุรกิจน้ำตาลลดฮวบ ขณะที่ช่วง 9 เดือนแรกมีกำไร 25.87 ลบ. ลดลง 98% จากปีก่อนกำไร 1.19 พันลบ.
11 พ.ย. 2559

บริษัท เกษตรไทย อินเตอร์เนชั่นแนล ชูการ์ คอร์ปอเรชั่น จำกัด (มหาชน) หรือ KTIS รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย)มีผลขาดทุนสุทธิ 117.54 ล้านบาท หรือขาดทุนสุทธิ 0.03 บาทต่อหุ้น เทียบกับช่วงเดียวกันของปีก่อนที่มีกำไรสุทธิ 529.17 ล้านบาท หรือมีกำไรสุทธิ 0.14 บาทต่อหุ้น
โดยผลการดำเนินงานในไตรมาสดังกล่าวที่พลิกขาดทุนเนื่องจากบริษัทมีรายได้จากการขายและบริการลดลง 1.88 พันล้านบาท เนื่องจากรายได้สายธุรกิจน้ำตาลลดลง
อย่างไรก็ตาม ผลการดำเนินงานช่วง 9 เดือนแรกมีกำไรสุทธิ25.87 ล้านบาท หรือ 0.01 บาทต่อหุ้น ลดลง 98% จากช่วงเดียวกันของปีก่อนที่มีกำไรสุทธิ 1.19 พันล้านบาท หรือ 0.31 บาทต่อหุ้น